
Rezoluția legislativă a Parlamentului European din 11 februarie 2026 referitoare la propunerea de regulament al Parlamentului European și al Consiliului de punere în aplicare a unei cooperări consolidate în ceea ce privește instituirea împrumutului pentru sprijinirea Ucrainei pentru 2026 și 2027 (COM(2026)0020 – C10‑0005/2026 – 2026/0008(COD))

Parlamentul European,
–	având în vedere propunerea Comisiei prezentată Parlamentului European și Consiliului (COM(2026)0020),
–	având în vedere articolul 294 alineatul (2) și articolul 212 din Tratatul privind funcționarea Uniunii Europene, în temeiul cărora propunerea a fost prezentată de către Comisie (C10‑0005/2026),
–	având în vedere poziția sa din 21 ianuarie 2026[footnoteRef:1], prin care a aprobat proiectul de decizie a Consiliului de autorizare a unei forme de cooperare consolidată în ceea ce privește instituirea împrumutului pentru sprijinirea Ucrainei, [1:  	Texte adoptate, P10_TA(2026)0010.] 

–	având în vedere Decizia (UE) 2026/258 a Consiliului din 29 ianuarie 2026 de autorizare a unei cooperări consolidate cu privire la stabilirea unui împrumut pentru Ucraina[footnoteRef:2], [2:  	JO L, 2026/258, 2.2.2026, ELI: http://data.europa.eu/eli/dec/2026/258/oj.] 

–	având în vedere articolul 294 alineatul (3) din Tratatul privind funcționarea Uniunii Europene,
–	având în vedere angajamentul reprezentantului Consiliului, exprimat în scrisoarea din 4 februarie 2026, de a aproba poziția Parlamentului în conformitate cu articolul 294 alineatul (4) din Tratatul privind funcționarea Uniunii Europene,
–	având în vedere articolul 60, articolul 93 alineatul (3) și articolul 170 din Regulamentul său de procedură,
1.	adoptă poziția sa în primă lectură prezentată în continuare;
2.	solicită Comisiei să îl sesizeze din nou în cazul în care își înlocuiește, își modifică în mod substanțial sau intenționează să-și modifice în mod substanțial propunerea;
3.	încredințează Președintei sarcina de a transmite Consiliului și Comisiei, precum și parlamentelor naționale poziția Parlamentului.

Poziția Parlamentului European adoptată în primă lectură la 11 februarie 2026 în vederea adoptării Regulamentului (UE) 2026/... al Parlamentului European și al Consiliului de punere în aplicare a unei cooperări consolidate în ceea ce privește instituirea împrumutului pentru sprijinirea Ucrainei pentru 2026 și 2027
(Întrucât s-a ajuns la un acord între Parlament și Consiliu, poziția Parlamentului corespunde cu actul legislativ final, Regulamentul (UE) 2026/467.)

